Diari Oficial de la Generalitat Valenciana


Sumari del DOGV 4428, del 29-01-2003 (2003/666)

RESOLUCIÓ de 17 de gener de 2003, del secretari general de la Conselleria de Sanitat, per la qual dóna publicitat a l'acord de la Mesa Sectorial de Sanitat relatiu a criteris de cessament de personal estatutari amb nomenament temporal amb motiu de la provisió reglamentària de llocs de treball.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4428

Data del DOGV
:   29-01-2003

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2003/666


Data del document
:   17-01-2003

Organisme emissor
:   Conselleria de Sanitat

Tipus de document
:   Resolució

Descriptors 

:   * treball temporal
    * professió sanitària
    * concurs administratiu

RESOLUCIÓ de 17 de gener de 2003, del secretari general de la Conselleria de Sanitat, per la qual dóna publicitat a l'acord de la Mesa Sectorial de Sanitat relatiu a criteris de cessament de personal estatutari amb nomenament temporal amb motiu de la provisió reglamentària de llocs de treball. [2003/666]
  
En la reunió de la Mesa Sectorial de Sanitat de 20 de desembre de 2002, l'administració i els sindicats van fixar el criteris de cessament del personal estatutari amb nomenament temporal.
  
Per això, fent ús de les funcions atribuïdes per l'article 9 del Decret 87/1999, de 30 de juliol, modificat pel Decret 198/1999, de 19 d'octubre, resolc transcriure els criteris esmentats:
  
«Criteris de cessament de personal estatutari amb nomenament temporal:
  
Primer. Criteris de cessament
  
1. Estos criteris s'aplicaran per centre de treball.
  
2. Estos criteris s'aplicaran, amb independència de la data de la presa de possessió o incorporació del personal al qual s'adjudica la plaça, vista la situació del personal i les places del dia de la publicació en el Diari Oficial de la Generalitat Valenciana de la resolució de la fase de provisió o la data de la resolució del director general per als Recursos Humans per la qual haja concedit el reingrés amb destinació provisional.
  
3. El personal cessarà, una vegada cobertes les vacant no ocupades o que es puguen produir com a conseqüència de la mateixa fase de provisió, segons l'orde següent:
  
3.1 Personal fix en comissió de servicis, llevat del que ocupe una plaça reservada al seu titular.
  
3.2 Personal interí, que cessarà, amb independència de la data del seu nomenament per orde de menor a major puntuació en el barem de mèrits de la borsa de treball.
  
Pel que fa a la puntuació que es tindrà en compte per a este personal, serà la de l'última edició en vigor de la borsa, que s'actualitza anualment amb mèrits a 30 de setembre de l'any anterior.
  
En el supòsit que hi haja personal interí no inscrit en la borsa de treball de la categoria o l'especialitat respectiva, se'l considerarà respecte al cessament amb una puntuació zero en el barem de mèrits.
  
En el cas d'empat entre el personal que haja de cessar per este criteri, ho farà el de menor edat.
  
Este personal cessarà si està inscrit tant en el torn lliure com en el de millora d'ocupació de la borsa de treball, en la mateixa proporció que hi haja d'un i d'altre entre la totalitat d'interins de la categoria o especialitat respectiva, del centre de treball, per a la qual cosa se seguirà el procediment següent:
  
- S'obtindrà el percentatge que sobre el nombre total d'interins tinga, en cada centre, cada un dels dos torns.
  
- Els percentatges esmentats obtinguts així s'aplicaran al nombre total de vacants que s'hagen de cobrir en el centre.
  
- S'arredoniran les dues xifres obtingudes, a l'alça la de decimal major i a la baixa la de decimal menor, i s'assignarà d'esta manera el nombre de places que haurà de cobrir cada un dels torns.
  
- En el supòsit d'igualtat en la proporció cessarà abans el del torn lliure.
  
3.3 El personal fix amb reingrés amb destinació provisional, quan no haja obtingut una plaça definitiva en el concurs, només en el supòsit de ser necessari el seu cessament per a la incorporació d'un adjudicatari de plaça.
  
4. La llista de personal que haurà de cessar en aplicació d'estos criteris es notificarà a la junta de personal corresponent.
  
Segon
  
Quan s'haurà publicat el reglament de desenvolupament de la Llei 30/1999, de 5 d'octubre, s'adaptaran estos criteris de cessament a les noves normes que resulten aprovades sobre la selecció del personal interí o temporal.»
  
Contra esta resolució podrà interposar-se un recurs potestatiu de reposició, d'acord amb el que disposen els articles 116 i 117 de la Llei 30/1992, de 26 de novembre, modificada per la Llei 4/1999, de 13 de gener, en el termini d'un mes des de la publicació, o pot ser impugnada directament davant l'orde jurisdiccional contenciós administratiu en el termini de dos mesos comptadors des de l'endemà de la publicació.